DA Den Europæiske Unions Tidende L 59/15

RÅDETS AFGØRELSE

af 25. februar 2008

om ændring af Rådets afgørelse af 16. december 1980 om oprettelse af et rådgivende udvalg for fusionsprogrammet

(2008/182/Euratom)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Atomenergifællesskab, særlig artikel 7, stk. 4,

under henvisning til Rådets afgørelse 2006/970/Euratom af 18. december 2006 om Det Europæiske Atomenergifællesskabs (Euratoms) syvende rammeprogram for forskning og uddannelse på det nukleare område (1), som med udgangspunkt i det europæiske forskningsrum bidrager til opbygningen af et videnbaseret samfund,

under henvisning til Rådets beslutning 2006/976/Euratom af 19. december 2006 om særprogrammet til gennemførelse af Det Europæiske Atomenergifællesskabs (Euratoms) syvende rammeprogram for forskning og uddannelse på det nukleare område 2007-2011 (2), særlig artikel 7, stk. 2, hvori det foreskrives, at Kommissionen bistås af et rådgivende udvalg med henblik på gennemførelsen af særprogrammet, og at det rådgivende udvalgs sammensætning og de for udvalget gældende regler og procedurer i forhold, der vedrører fusion, er som fastsat i Rådets afgørelse af 16. december 1980 om oprettelse af et rådgivende udvalg for fusionsprogrammet (3),

under henvisning til tiltrædelsesakten af 2005, særlig artikel 50,

under henvisning til Rådets afgørelse af 16. december 1980, særlig punkt 14, hvori der fastsættes et vægtet afstemningssystem for CCE-FU, og

ud fra følgende betragtninger:

(1) CCE-FU afgiver sine udtalelser ved hjælp af et vægtet afstemningssystem, når det i henhold til artikel 5, litra g), i Rådets afgørelse af 16. december 1980, fastlægger prioriterede foranstaltninger angående tildeling af præferencestøtte.

(2) CCE-FU anbefalede den 21. marts 2007 enstemmigt at tilpasse det vægtede afstemningssystem, som anvendes i det udvalg, der er omhandlet i punkt 14 i Rådets afgørelse af 16. december 1980, i forbindelse med behandlingen af fusionsrelaterede aspekter, for at inkludere de nye medlemsstaters stemmeret efter deres tiltrædelse.

(3) På baggrund af ovenstående bør Rådets afgørelse af 16. december 1980 ændres tilsvarende —

TRUFFET FØLGENDE AFGØRELSE:

Eneste artikel

I punkt 14 i Rådets afgørelse af 16. december 1980 affattes de sidste to punktummer således:

»Udtalelser i forbindelse med artikel 5, litra g), vedtages ved hjælp af følgende vægtede afstemningssystem: Belgien 2 Bulgarien 2 Tjekkiet 2 Danmark 2 Tyskland 5 Estland 1 Grækenland 2 Spanien 3 Frankrig 5 Irland 2 Italien 5 Cypern 1 Letland 1 Litauen 2 Luxembourg 1 Ungarn 2 Malta 1 Nederlandene 2 Østrig 2 Polen 3 Portugal 2 Rumænien 2 Slovenien 1 Slovakiet 2 Finland 2 Sverige 2 Det Forenede Kongerige 5 Schweiz 2 I alt 64 For at vedtage en udtalelse kræves et flertal herfor på 33 stemmer afgivet af mindst 15 delegationer.«

Udfærdiget i Bruxelles, den 25. februar 2008. På Rådets vegne A. VIZJAK Formand

(1) EUT L 400 af 30.12.2006, s. 60. Berigtiget i EUT L 54 af 22.2.2007, s. 21.

(2) EUT L 400 af 30.12.2006, s. 404. Berigtiget i EUT L 54 af 22.2.2007, s. 139.

(3) Ikke offentliggjort, men senest ændret ved afgørelse 2005/336/Euratom (EUT L 108 af 29.4.2005, s. 64).